*Sarunu procedūras ar publikāciju “IBM DB2 licenču tehniskā atbalsta pakalpojuma piegāde*

 *(01.02.2020.-31.01.2021.)” nolikums*

*(apstiprināts ar iepirkuma komisijas 2020.gada 7.janvāra 1.sēdes protokolu)*

SARUNU PROCEDŪRAS AR PUBLIKĀCIJU

**“IBM DB2 LICENČU TEHNISKĀ ATBALSTA PAKALPOJUMA PIEGĀDE**

**(01.02.2020.-31.01.2021.)”**

NOLIKUMS

(id.Nr. LDZ 2019/29-IBz)

Rīga, 2020

1. **VISPĀRĪGĀ INFORMĀCIJA**

**1.1. Sarunu procedūras nolikumā ir lietoti šādi termini:**

1.1.1. komisija – VAS “ Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;

1.1.2. sarunu procedūra (turpmāk var tikt saukts arī kā iepirkums) - sarunu procedūra ar publikāciju “IBM DB2 licenču tehniskā atbalsta pakalpojuma piegāde (01.02.2020.-31.01.2021.)”;

1.1.3. sarunu procedūras nolikums (turpmāk var tik saukts arī kā nolikums vai sarunu procedūras dokumenti) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;

1.1.4. pasūtītājs/ pircējs - VAS “Latvijas dzelzceļš”;

1.1.5. pretendents- piegādātājs, kas ir iesniedzis piedāvājumu sarunu procedūrai.

**1.2. Rekvizīti:**

* + 1. Pasūtītājs/Pircējs:

VAS “Latvijas dzelzceļš”, vienotais reģistrācijas Nr. 40003032065, PVN reģistrācijas Nr. LV40003032065, juridiskā adrese: Gogoļa iela 3, Rīga, LV-1547, Latvija.

1.2.2. Maksātājs un saņēmējs- Pasūtītāja/pircēja struktūrvienība VAS “Latvijas dzelzceļš” Informācijas tehnoloģiju centrs.

Juridiskā adrese: Gogoļa iela 3, Rīga, LV-1547, Latvija.

Faktiskā adrese: Turgeņeva iela 21, Rīga, LV-1050.

* 1. **Pasūtītāja kontaktpersona:** organizatoriska rakstura jautājumos un jautājumos par nolikumu: komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Liene Popova, tālruņa numurs: +371 67234920, e-pasta adrese: *liene.popova@ldz.lv**.*

**1.4. Piedāvājuma iesniegšana un atvēršana:**

1.4.1. piedāvājumu sarunu procedūrai **iesniedz līdz** **2020. gada 28.janvārim plkst.09.30**, Latvijā, Rīgā, Gogoļa ielā 3, 1.stāvā, 103.kabinetā (VAS “Latvijas dzelzceļš” Kancelejā). Piedāvājumu iesniedz personīgi, ar kurjera starpniecību vai ierakstītā vēstulē;

1.4.2. piedāvājumu sarunu procedūrai **atver 2020. gada 28.janvārī plkst.10.00**, Latvijā, Rīgā, Gogoļa ielā 3, 339.kabinetā;

1.4.3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ pretendentam bez izskatīšanas;

1.4.4. sarunu procedūrā nav atļauts iesniegt piedāvājuma variantus;

1.4.5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents uz aploksnes norāda „Piedāvājuma grozījums” vai „Piedāvājuma atsaukums”;

1.4.6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;

1.4.7. piedāvājumu atvēršana ir atklāta. Atvēršanas sēdes dalībniekiem pēc komisijas pieprasījuma jāreģistrējas sarakstā, norādot atvēršanas sēdes dalībnieka vārdu, uzvārdu, tālruni un pretendenta (vai cita uzņēmuma nosaukumu (firmu)), kuru tas pārstāv. Atvēršanas sēdes dalībniekiem un pretendentam, kas vēlas iesniegt piedāvājumu un piedalīties piedāvājumu atvēršanas sēdē jārēķinās, ka ēkā (sarunu procedūras nolikuma 1.4.1. un 1.4.2.punktā minētajās adresēs), ir caurlaižu režīms **tāpēc līdzi obligāti jāņem personu apliecinošs dokuments un jārēķinās ar iespējamo  papildus nepieciešamo laiku caurlaides noformēšanai;**

1.4.8. komisija piedāvājumus atver to iesniegšanas secībā, nosaucot pretendentu, piedāvāto cenu. Pēc visu pretendentu piedāvājumu atvēršanas un nolasīšanas, visiem klātesošajiem sēdes dalībniekiem pēc to pieprasījuma ir tiesības iepazīties ar citu pretendentu pieteikumiem (sarunu procedūras nolikuma 1.pielikums).

**1.5. Piedāvājuma derīguma termiņš:** 100 dienas no piedāvājuma atvēršanas dienas.

**1.6. Piedāvājuma noformēšana:**

 1.6.1. piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju “IBM DB2 licenču tehniskā atbalsta pakalpojuma piegāde (01.02.2020.-31.01.2021.)*”*. Neatvērt līdz 2020.gada 28.janvārim, plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;

1.6.2 sarunu procedūrā iesniedz 1 piedāvājuma oriģinālu un 1 kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”. Ja starp sējumiem tiks konstatētas pretrunas, vērā tiks ņemts piedāvājuma oriģināls. Piedāvājumā iesniedzamie dokumenti jāsakārto tādā secībā, kādā tie ietverti nolikuma 1.7.punktā, lapām jābūt numurētām;

1.6.3. piedāvājumu iesniedz cauršūtu vai caurauklotu, rakstveidā latviešu valodā vai citā valodā, pievienojot apliecinātu tulkojumu latviešu valodā;

1.6.4. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml.);

1.6.5. piedāvājuma cenu un summu norāda EUR, bez pievienotās vērtības nodokļa (PVN). Norādot cenu un summu, skaitļi tiek noapaļoti līdz simtdaļām (divi cipari aiz komata).

 1.6.6. piedāvājuma cenā jābūt iekļautām pilnīgi visām pretendenta izmaksām, kas saistītas ar nolikumā paredzēto preces piegādi, t.sk. preces cena, iegādes izdevumi, uzstādīšana, personāla un administratīvās izmaksas, dabas resursu, muitas, sociālie u.c. nodokļi (izņemot PVN) saskaņā ar Latvijas Republikas normatīvajiem aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.

Piedāvājuma cenā neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;

* + 1. informāciju, kas ir komercnoslēpums atbilstoši Komerclikuma 19.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir noteikta par vispārpieejamu informāciju.

**1.7. Piedāvājumā iekļaujamā informācija un dokumenti:**

„Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

|  |  |  |  |  |
| --- | --- | --- | --- | --- |
| **Nr.** | **Pretendentu atlases prasības** | **Nr.****1.7.p.** | **Piedāvājumā iekļaujamā informācija un dokumenti** *(noformējuma prasības sk. sarunu procedūras nolikuma 1.6.punktā*): |  |
|  | 1.7.1. | **pieteikums** dalībai sarunu procedūrā (sarunu procedūras nolikuma 1.pielikums); |
| 1.7.2. | *Latvijā reģistrētam pretendentam dokuments iesniedzams, ja piedāvājumu/ tā dokumentus neparaksta pretendenta likumiskais pārstāvis* - kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu; *Ārvalstīs reģistrētam pretendentam -* kompetentas institūcijas izdots dokuments par pretendenta pārstāvības tiesībām, kā arī dokumentu, kas apliecina sarunu procedūras piedāvājumu parakstījušās personas tiesības pārstāvēt pretendentu; |
|  |
| **3.** | **Pretendentu izslēgšanas noteikumi.****Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** |
| 3.1. | ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro; | 1.7.3. | *Latvijā reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;**(sk. arī papildus nosacījumus sarunas procedūras nolikuma 7.7.punktā)**Ārvalstīs reģistrētam pretendentam -* ārvalsts kompetentas institūcijas izdota izziņa, kas apliecina, ka pretendentam, ja tas ir reģistrēts ārvalstī vai ārvalstī ir tā pastāvīgā dzīvesvieta, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*; |
| 3.2. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; | 1.7.4. | *Latvijā reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;**Ārvalstīs reģistrētam pretendentam -* ārvalsts kompetentas institūcijas izdota izziņa,, kas apliecina, ka pretendentam nav pasludināts maksātnespējas process, apturēta pretendenta saimnieciskā darbība vai pretendents tiek likvidēts,  |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | 1.7.5. | *informācija (apliecinājums), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā (nolikuma 1.pielikuma 13. punkts);* |
|  |  | 1.7.6. | *Ārvalstīs reģistrētam pretendentam* (nolikuma 5.2.6. punkta izpildei) -ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods / uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei*Ja šāda izziņa netiek izsniegta*, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī; |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; |  |
|  |  |
| **4**. | **kvalifikācijas PRASĪBAS PRETENDENTIEM** |
| 4.1. | pretendents ir reģistrēts, Komercreģistrā atbilstoši attiecīgās valsts normatīvo aktu prasībām; | 1.7.7. | *Latvijas Republikā reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju LR Komercreģistrā.**Ārvalstīs reģistrētam pretendentam – komersanta reģistrācijas apliecības kopija.* |
| 4.2. | licenču ražotājs vai autorizēts vairumtirgotājs pretendentam ir piešķīris tiesības piegādāt sarunu procedūras priekšmetā minēto pakalpojumu ( IBM DB2 licenču ražotājs ir autorizējis pretendentu piegādāt licenču uzturēšanai nepieciešamo tehniskā atbalsta pakalpojumu) | 1.7.8. | ražotāja vai autorizēta vairumtirgotāja izsniegta apliecinājuma (licences, līgumi vai apliecinājumi), kas pierāda pretendenta tiesības piegādāt sarunu procedūras priekšmetā minēto pakalpojumu (licenču uzturēšanai nepieciešamo tehniskā atbalsta pakalpojumu).*Ja pretendents iesniedz autorizēta vairumtirgotāja izsniegtu dokumentu,* tad jāiesniedz arī vairumtirgotājam izsniegta ražotāja dokumenta kopija par tā pārstāvniecības tiesībām. |  |

**1.8. Pasūtītājam iesniedzamo dokumentu derīguma termiņš:**

1.8.1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, vai ne agrāk kā sešus mēnešus pirms iesniegšanas dienas - ja tos izsniedz ārvalstu kompetentās institūcijas, ja vien izziņas vai dokumenta izdevējs nav norādījis īsāku tā derīguma termiņu;

1.8.2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz tiem neattiecas obligātie pretendentu izslēgšanas nosacījumi;

1.8.3.komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus kompetentu institūciju izsniegtus aktuālus dokumentus, kas apliecina, ka uz pretendentu neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.

**1.9. Sarunu procedūras dokumentu izsniegšana un informācijas sniegšana:**

1.9.1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;

1.9.2. ja pasūtītājs objektīvu apsvērumu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajam piegādātājam (pretendentam) 5 darba dienu laikā pēc tam, kad elektroniski uz sarunu procedūras nolikuma 1.3.punktā minēto e-pasta adresi saņemts šo dokumentu pieprasījums;

1.9.3. pasūtītājs nodrošina iespēju ieinteresētajam piegādātājam iepazīties klātienē uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Gogoļa ielā 3, Rīgā, LV-1547, 3.stāvā, 338.kabinetā **(līdzi ņemot personu apliecinošu dokumentu un caurlaides noformēšanai iepriekš savlaicīgi, paziņojot konkrētu ierašanās laiku nolikuma 1.3. punktā norādītajai kontaktpersonai**).

1.9.4. **ieinteresētajam piegādātājam ir pienākums sekot līdzi pasūtītāja tīmekļvietnē** [***www.ldz.lv***](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētais piegādātājs nav iepazinies ar informāciju, kam ir nodrošināta brīva un tieša elektroniskā pieeja**;

1.9.5. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju (skaidrojumu) par sarunu procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;

1.9.6. **pasūtītājs ievieto 1.9.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš iesniedzis pieprasījumu;**

1.9.8. Iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.

**2. INFORMĀCIJA PAR SARUNU PROCEDŪRAS PRIEKŠMETU**

* 1. **Sarunu procedūras priekšmeta apraksts un apjoms:** IBM DB2 licenču uzturēšanai nepieciešamā tehniskā atbalsta pakalpojuma piegāde (01.02.2020.-31.01.2021.) saskaņā ar Specifikāciju (sk. šī nolikuma 2.pielikumu) un līguma noteikumiem (sk. šī nolikuma 3.pielikumu).

**2.2.** Piedāvājumu var iesniegt **vienīgi** **par visu sarunu procedūras** **priekšmetu kopumā pilnā apjomā**.

**2.3.** Pasūtītājs finansiālu vai citu apsvērumu dēļ ir tiesīgs palielināt vai samazināt sarunu procedūras priekšmeta apjomu.

**2.4.** Līguma/pakalpojuma

2.4.1. izpildes periods: 2020.gada 1. februāris- 2021. gada 31.janvāris (1 gads); attiecināmo elektronisko licenču piegāde - 10 kalendāro dienu laikā no iepirkuma līguma abpusējas parakstīšanas brīža;

2.4.2. izpildes vieta:pasūtītāja infrastruktūra. VAS “Latvijas dzelzceļš” Informācijas tehnoloģiju centrs. Turgeņeva iela 21, Rīga, LV-1050.

**2.5.** CPV kods: 72250000-2.

**3. PRETENDENTU IZSLĒGŠANAS NOTEIKUMI**

 **Pretendentu izslēgšanas noteikumus** skatīt sarunu procedūras nolikuma 1.7.punkta tabulā „Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

**4. kvalifikācijas prasības pretendentIEm**

Skatīt sarunu procedūras nolikuma 1.7.punkta tabulu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti” *(attiecināms arī uz pretendenta norādīto apakšuzņēmēju, ja tāds tiek piesaistīts)*.

**5. PRETENDENTU PIEDĀVĀJUMU IZVĒRTĒŠANA**

**5.1. Piedāvājumu izvēles kritērijs:**  sarunu procedūras nolikuma prasībām atbilstošs piedāvājums ar viszemāko cenu par sarunu procedūras priekšmetu kopumā pilnā apjomā.

**5.2. Piedāvājumu vērtēšanas kārtība:**

5.2.1. veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti un pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija lemj par pretendenta piedāvājuma noraidīšanu un izslēgšanu no turpmākās dalības sarunas procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;

5.2.2. pēc sarunu procedūras nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un izslēgšanu no turpmākās dalības sarunu procedūrā;

5.2.3. piedāvājumu vērtēšanas laikā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;

5.2.4. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši nolikumā izvirzītajām atlases un kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota tehniskajā vai finanšu piedāvājumā iekļautā informācija;

5.2.5. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātiem pieņemšanas piedāvāt visiem pretendentiem, kas iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu;

 5.2.6. saskaņā ar Starptautisko un Latvijas Republikas nacionālo sankciju likumu pirms lēmuma pieņemšanas par iepirkuma līguma slēgšanas tiesību piešķiršanu tiek veikta pretendenta*,* kuram būtu piešķiramas līguma slēgšanas tiesības, pārbaude;

5.2.7. pēc sarunu procedūras nolikuma 5.2.6.punktā minētās informācijas izvērtēšanas komisija izvēlas sarunu procedūras prasībām atbilstošu piedāvājumu ar viszemāko cenu par sarunu procedūras priekšmetu kopumā pilnā apjomā un pretendentu, uz kuru nav attiecināmi šī nolikuma 3.1. - 3.3. punktā minētie izslēgšanas gadījumi.

**6.** **SARUNAS AR PRETENDENTIEM**

**6.1.** Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā atklātā vai slēgtā sēdē, ja:

 6.1.1. komisijai nepieciešami piedāvājumu precizējumi;

 6.1.2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;

 6.1.3. nepieciešams vienoties par pasūtītājam izdevīgāku cenu un samaksas noteikumiem.

**6.2.** Sarunas tiks protokolētas.

**6.3.** *(ja nepieciešams)* Sarunu rīkošanai var tikt paredzētas atkārtotas piedāvājumu iesniegšanas. Šajā gadījumā atkārtoto iesniegto piedāvājumu atvēršana ir atklāta.

**7. SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA, LĪGUMA NODROŠINĀJUMA NOSACĪJUMI**

**7.1.** Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas;

**7.2.** Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru;

**7.3.** Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums;

**7.4.** Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā;

**7.5.** Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 5.pielikumam);

**7.6.** Pasūtītājs 5 darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta;

**7.7.** Ja laika posmā no rezultātu paziņošanas līdz līguma noslēgšanai VID publiskajā datu bāzē izraudzītajam pretendentam *(un apakšuzņēmējam, ja tāds tiek piesaistīts)* ir konstatējams nodokļu parāds (lielāks par 150 euro), komisija pieprasa iesniegt apliecinājumu par nodokļu parādu neesamību – izziņu no VID elektroniskās deklarēšanas sistēmas (EDS), kas apliecina informāciju par nodokļu parādiem uz konkrētu dienu.

**7.8.** Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo pretendentu, kurš piedāvājis viszemāko cenu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis viszemāko cenu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

1.pielikums Pieteikums dalībai sarunu procedūrā /forma/ uz 1 lp.;

2.pielikums Specifikācija uz 1 lpp;

3.pielikums Iepirkuma līguma projekts uz 5 lp.

Iepirkuma komisijas priekšsēdētāja,

Iepirkumu biroja vadītāja Dina Smilktena

L.Popova, 67234920

#### 1. pielikums

VAS „Latvijas dzelzceļš” sarunu procedūras ar publikāciju

„ IBM DB2 licenču tehniskā atbalsta pakalpojuma piegāde

 (01.02.2020.-31.01.2021.)” nolikumam

*[uz pretendenta uzņēmuma veidlapas]*

20\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS DALĪBAI SARUNU PROCEDŪRĀ AR PUBLIKĀCIJU**

**„ IBM DB2 licenču tehniskā atbalsta pakalpojuma piegāde (01.02.2020.-31.01.2021.)”**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_\_,

(Pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” izsludinātajā sarunu procedūrā ar publikāciju “IBM DB2 licenču tehniskā atbalsta pakalpojuma piegāde (01.02.2020.-31.01.2021.)” (turpmāk – sarunu procedūra);
2. **piedāvā nodrošināt** nolikuma, t.sk. Specifikācijas (sarunu procedūras nolikuma 2.pielikums) un līguma projekta (sarunu procedūras nolikuma 3.pielikums) nosacījumiem atbilstošu **IBM DB2 licenču uzturēšanai nepieciešamo tehniskā atbalsta pakalpojuma piegādi (01.02.2020.-31.01.2021.)**  **par šādu cenu:\_\_\_\_\_\_\_\_\_\_\_ EUR (bez PVN)**;
3. piedāvā samaksas termiņu 30 kalendārās dienas no rēķina parakstīšanas saņemšanas dienas;
4. apliecina, ka sarunu procedūras nolikums ir skaidrs un saprotams, iebildumu un pretenziju nav, un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam;
5. apliecina, ka neatbilst nevienam no sarunu procedūras nolikuma 3.1.punktā minētajiem pretendentu izslēgšanas gadījumiem;
6. apliecina, ka ir informēts, ka izpildoties kādam no sarunu procedūras nolikuma 3.1.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
7. atzīst sava piedāvājuma derīguma termiņu ne mazāk kā 100 dienas no piedāvājuma atvēršanas dienas;
8. apliecina, ka ir tiesīgs nodrošināt sarunu procedūras priekšmetā minēto licenču uzturēšanai nepieciešamo tehniskā atbalsta pakalpojuma piegādi un garantē, ka pakalpojums tiks piegādāts saskaņā ar piedāvājumu (t.sk. no piedāvājumā norādītā ražotāja) un sarunu procedūras nolikuma prasībām;
9. apliecina, ka piedāvājuma summā ir iekļautas visas izmaksas (izņemot PVN), kas saistās ar norādītā pakalpojuma piegādi atbilstoši sarunu procedūras nolikuma prasībām;
10. garantē, ka pakalpojuma piegādi veiks saviem spēkiem un netiks pieaicinātas trešās personas;
11. apliecina, ka pretendents\_\_\_\_\_\_\_\_\_\_\_\_, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā;
12. apliecina, ka ir iepazinies ar “Latvijas dzelzceļš” koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;

13.garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

(paraksts)

z.v.

Pretendenta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### 2. pielikums

VAS „Latvijas dzelzceļš” sarunu procedūras ar publikāciju

„ IBM DB2 licenču tehniskā atbalsta pakalpojuma piegāde

(01.02.2020.-31.01.2021.)” nolikumam

**SPECIFIKĀCIJA**

|  |  |  |  |  |
| --- | --- | --- | --- | --- |
| **Nr.** | **Pakalpojuma nosaukums** | **Sērijas numurs** | **Daudzums** | **Nodrošinājuma termiņi** |
| **no (datums)** | **līdz (datums)** |
| 1. | IBM DB2 Advanced Enterprise Server Edition Processor Value Unit (PVU) Annual SW Subscription & Support Renewal | E0HPVLL | 3010 | 01.02.2020 | 31.01.2021. |

**3.pielikums**

VAS „Latvijas dzelzceļš” sarunu procedūras ar publikāciju

„ IBM DB2 licenču tehniskā atbalsta pakalpojuma piegāde

(01.02.2020.-31.01.2021.)” nolikumam

PROJEKTS

**Līgums Nr. *\_\_\_\_\_\_\_\_\_***

Rīgā, 2020.gada \_\_\_\_\_\_\_\_\_\_\_\_\_\_\_\_\_\_\_\_\_

**Valsts akciju sabiedrība “Latvijas dzelzceļš”** (LDz), reģ. Nr.40003032065, turpmāk - *Pasūtītājs*, tās Informācijas tehnoloģiju un telekomunikāciju direkcijas direktora Gunta Ieviņa personā, kurš rīkojas uz \_\_\_\_\_ izdotās parastās komercpilnvaras Nr.\_\_\_\_\_\_\_\_\_pamata, no vienas puses, un

**Sabiedrība ar ierobežotu atbildību „------”**, reģ. Nr. \_\_\_\_\_\_\_\_\_, turpmāk -*Piegādātāj*s, tās valdes \_\_\_\_\_\_\_\_\_personā, kurš rīkojas pamatojoties uz statūtiem, no otras puses,

abi kopā tālāk tekstā saukti *Puses*, vadoties no labas gribas, bez viltus, maldības un spaidiem, ar saistošu spēku *Pušu* tiesību un saistību pārņēmējiem, noslēdz šādu līgumu, turpmāk - *Līgums*:

1. **LĪGUMA PRIEKŠMETS**

*Pasūtītājs* uzdod un *Piegādātājs* apņemas piegādāt *Pasūtītājam* IBM DB2 licenču uzturēšanai nepieciešamā tehniskā atbalsta pakalpojumu **1 gadam** (turpmāk – *Pakalpojums*) par laika periodu no 01.02.2020. līdz 31.01.2021. saskaņā ar Specifikāciju, kas ir Līguma 1.pielikums un neatņemama Līguma sastāvdaļa, sarunu procedūras ar publikāciju „IBM DB2 licenču tehniskā atbalsta pakalpojuma piegāde (01.02.2020.-31.01.2021.)” nolikuma (\_\_\_\_\_\_\_\_\_\_\_) prasībām un rezultātiem (\_\_\_\_\_\_\_\_\_\_\_\_\_\_\_\_).

1. **PIEGĀDĀTĀJA SAISTĪBAS**
	1. Piegādātājs veic Pakalpojuma piegādi Pasūtītājam elektronisko licenču formā 10 (desmit) kalendāro dienu laikā no Līguma noslēgšanas (abpusējas parakstīšanas) brīža.
	2. Par Pakalpojuma piegādes datumu uzskatāms rēķina abpusējas parakstīšanas datums.
	3. Piegādātājam ir pienākums, noformējot rēķinu, tajā uzrādīt Pasūtītāja juridisko adresi – Rīga, Gogoļa iela 3, LV-1547, rekvizītus (t.sk. Pasūtītāja struktūrvienības – Informācijas tehnoloģiju centra nosaukumu un Līguma numuru.
	4. Ja Piegādātājs neizpilda savas saistības, kas minētas Līguma 2.1.punktā paredzētajā termiņā, Pasūtītājs ir tiesīgs prasīt no Piegādātāja maksāt līgumsodu 0,1% apmērā no Līguma summas par katru kavēto dienu, bet kopā ne vairāk kā 10 % (desmit procenti) no Līguma summas.
	5. Saņemot Izpildītāja rēķinu, Pasūtītāja atbildīgā persona pārliecinās par Pakalpojuma piegādi, kas tiek apstiprināta ar ražotāja izsūtītā licences koda saņemšanu uz Pasūtītāja norādīto e-pasta adresi: *\_\_\_\_\_\_\_\_\_\_.*
2. **PASŪTĪTĀJA SAISTĪBAS**
	1. Pasūtītājs apņemas veikt samaksu saskaņā ar Līguma noteikumiem un pildīt citus pienākumus, kas tam paredzēti Līgumā un Pakalpojuma Licenču lietošanas noteikumos, kas ir neatņemama daļa no Pakalpojuma dokumentācijas, kuru Piegādātājs iesniedz Pasūtītājam kopā ar rēķinu.
	2. Ja Pasūtītājs neievēro Līguma summas samaksas termiņu, kas ir noteikts Līguma 4.2. punktā, Piegādātājs ir tiesīgs prasīt no Pasūtītāja maksāt līgumsodu 0,1% apmērā no nesamaksātās summas par katru kavēto dienu, bet kopā ne vairāk kā 10 % (desmit procenti) no nesamaksātās summas.
	3. No Pasūtīja puses atbildīgā persona par Pakalpojuma pienācīgo piegādi ir VAS „Latvijas dzelzceļš” \_\_\_\_\_\_\_\_\_\_\_\_\_\_\_\_\_
3. **LĪGUMA SUMMA UN NORĒĶINU KĀRTĪBA**
	1. Līguma summa, neieskaitot pievienotās vērtības nodokli (PVN), ir EUR \_\_\_\_\_\_\_\_\_\_. PVN 21% EUR \_\_\_\_\_\_\_\_, Līguma kopējā summa ar PVN ir EUR \_\_\_\_\_\_\_\_. Pakalpojuma piegādes izmaksas ir iekļautas Līguma summā.
	2. Pasūtītājs veic samaksu ar pārskaitījumu uz Piegādātāja Līgumā norādīto bankas norēķinu kontu 30 (trīsdesmit) kalendāro dienu laikā no Pakalpojuma un rēķina saņemšanas dienas Turgeņeva ielā 21, Rīgā, LV-1547 (3.stāvs, 315.kab.).
	3. Gadījumā, ja rēķins neatbilst spēkā esošo normatīvo aktu prasībām vai nav norādīts Pasūtītāja piešķirtais reģistrācijas Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pasūtītājam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.
	4. PVN likme tiek noteikta saskaņā ar Latvijas Republikas normatīvajiem aktiem.
4. **KONFIDENCIALITĀTE**
	1. Līguma noteikumi, kā arī informācija, kas saistīta ar Pušu sadarbību vai kas par Pasūtītāju, Piegādātāja rīcībā nonākusi Līguma izpildes rezultātā, uzskatāma par Pasūtītāja komercnoslēpumu, un tā, bez iepriekšējas rakstiskas Pasūtītāja piekrišanas, nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
	2. Puses apņemas bez otras Puses iepriekšējas rakstveida piekrišanas neizpaust jebkādu informāciju par otru Pusi, ko tie ieguvuši Līguma izpildes gaitā, izņemot gadījumus, kad šī informācija ir publiski pieejama, atbilstoši informācijas atklātības likumam. Šis nosacījums ir spēkā gan Līguma izpildes laikā, gan arī pēc Līguma darbības termiņa izbeigšanas un ir spēkā 5 (piecus) gadus no Līguma izbeigšanas.
	3. Ja informāciju pieprasa Latvijas Republikas normatīvajos aktos paredzētās institūcijas, kurām uz to ir likumīgas tiesības, jebkurai Pusei ir tiesības izpaust šādu informāciju bez otras Puses iepriekšējas atļaujas.
5. **PERSONAS DATU AIZSARDZĪBA**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Darbu veikšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes aizsardzības noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu aizsardzības pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
6. **NEPĀRVARAMAS VARAS APSTĀKĻI**
	1. Neviena no Pusēm neskaitīsies atbildīga par savu saistību neizpildi saskaņā ar Līgumu tajā mērā, kurā šo saistību izpilde ir aizkavēta vai lauzta nepārvaramās varas apstākļu dēļ, kurus Puses nevar ietekmēt un kas nav kontrolējami.
	2. Ar nepārvaramās varas apstākļiem saprot dabas katastrofas, karu un jebkura rakstura kara operācijas, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt Līguma izpildes laikā. Pusēm savstarpēji vienojoties ir tiesības pārnest Līguma izpildes termiņus uz periodu, kura laikā nedarbosies nepārvaramās varas apstākļi.
	3. Nepārvaramās varas apstākļu iestāšanās ir jāapstiprina ar attiecīgu kompetentu iestāžu izziņu, Pusēm nekavējoties ir jāinformē vienai otru par šādu apstākļu iestāšanos 5 (piecu) darba dienu laikā no šo apstākļu iestāšanās brīža.
7. **STRĪDU IZŠĶIRŠANAS KĀRTĪBA**
	1. Visas domstarpības, kas rodas izpildot *Līgumu*, *Puses* risina sarunu ceļā. Ja vienošanās 30 (trisdesmit) dienu laikā panākta netiek, pēc ieinteresētas Puses iniciatīvas strīdu risina Latvijas Republikas tiesās, atbilstoši spēkā esošajiem Latvijas Republikas normatīvajiem aktiem.
	2. Pasūtītājs var vienpusēji izbeigt Līgumu (pilnīgi vai daļēji) jebkurā no sekojošiem gadījumiem:
		1. ja Piegādātājs bez saskaņošanas ar Pasūtītāju maina Pakalpojuma cenu;
		2. ja piegādātās Pakalpojuma kvalitāte neatbilst standartam, tehniskajiem noteikumiem un Līgumam;
		3. ja netiek ievēroti Pakalpojuma piegādes termiņi;
		4. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Piegādātāja saimnieciskā darbība;
		5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8. **CITI LĪGUMA NOTEIKUMI**
	1. Līgums stājas spēkā ar tā abpusējas parakstīšanas brīdi un ir spēkā līdz tā pilnīgai izpildei.
	2. Jebkuras izmaiņas, grozījumi un papildinājumi Līgumā ir spēkā, ja tās ir noformētas rakstiski un apstiprinātas ar abu Pušu pilnvarotu pārstāvju parakstiem.
	3. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp pusēm līdz Līguma parakstīšanai.
	4. Jebkura oficiāla informācija Līguma sakarā ir nosūtāma ierakstītā vēstulē vai iesniedzama rakstveidā personīgi uz attiecīgās Puses juridisko adresi.
	5. Par Līguma izpildei būtisku rekvizītu maiņu, tai skaitā, Pušu kontaktinformācijā, juridiskās vai faktiskās adreses maiņu, kontakttālruņu maiņu, vai izmaiņām bankas rekvizītos, Puses informē viena otru rakstiski ar paraksttiesīgo personu parakstiem.
	6. Piegādātājs, parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
	7. Piegādātājam ir pienākums nekavējoties informēt VAS “Latvijas dzelzceļš”, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS “Latvijas dzelzceļš” kļūst zināms, ka Piegādātājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
	8. Ja Piegādātāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Piegādātājam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
	9. Līgums ir sastādīts un parakstīts 2 (divos) eksemplāros uz \_\_\_\_ lapām, t. sk. 1.Pielikums uz 1 (vienas) lapas, pa 1 (vienam) eksemplāram katrai Pusei. Abiem eksemplāriem ir vienāds juridisks spēks.
	10. Nevienai no Pusēm bez otras Puses rakstiskas piekrišanas nav tiesību nodot trešajām personām tiesības un saistības, kas izriet no Līguma noteikumiem.
	11. Pušu kontaktpersonas:
* no Pasūtītāja puses: \_\_\_\_\_\_\_\_\_\_\_\_\_\_\_\_
* no Piegādātāja puses: \_\_\_\_\_\_\_\_\_\_\_\_\_\_
1. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs** | **Piegādātājs** |
| **VAS „Latvijas dzelzceļš”** **(Informācijas tehnoloģiju centrs)**Vienotais reģ. Nr.40003032065 PVN reģ. Nr. LV40003032065Juridiskā adrese:Gogoļa iela 3, Rīga, LV-1547 Faktiskā adrese: Turgeņeva iela 21, Rīga, LV-1050, LatvijaNorēķinu konts: LV58NDEA0000080249645Banka: Luminor Bank AS Latvijas filiāleBankas kods (SWIFT BIC): NDEALV2X | **\_\_\_\_\_\_\_\_\_\_\_**Vienotais reģ. Nr. \_\_\_\_\_\_\_\_\_\_\_PVN reģ. Nr. LV\_\_\_\_\_\_\_\_\_\_\_\_Juridiskā adrese:\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_, fakss: \_\_\_\_\_\_\_\_\_\_\_Norēķinu konts: \_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_Bankas kods (SWIFT BIC): \_\_\_\_\_\_\_\_\_\_\_ |

|  |  |  |
| --- | --- | --- |
| **PASŪTĪTĀJS** |  | **PIEGĀDĀTĀJS** |
|  |  |  |
| G.Ieviņš |  | (\_\_\_\_\_\_) |
|  |  |  |

**Pielikums Nr.1**

**2020.gada \_\_\_\_\_\_\_\_\_\_\_\_\_\_\_\_**

**Līgumam Nr.\_\_\_\_\_\_\_\_\_\_\_\_\_\_**

**SPECIFIKĀCIJA**

(atbilstoši sarunu procedūras nolikuma 2.pielikumam)

..

|  |  |  |
| --- | --- | --- |
| **PASŪTĪTĀJS** |  | **PIEGĀDĀTĀJS** |
|  |  |  |
| G.Ieviņš |  | (\_\_\_\_\_\_) |